רובה קלעים

רובה קלעים (בראשי תיבות: DMR; באנגלית: Designated Marksman Rifle) הוא רובה שנועד לשמש כנשק לקליעה עבור קלע סער, מקצוע של לוחם בחיל הרגלים ובכוחות מיוחדים המהווה גשר בין הרובאי הרגיל לצלף הייעודי. הרובה צריך להיות אמין, מדויק, יעיל לטווח של עד 600 מטרים ובעל קצב אש מהיר, ולכן מבוסס לרוב על רובה חצי-אוטומטי. רובי הקלעים מחולקים לרוב לשני סוגים:
 רובה סער מדויק: רובה קלעים המבוסס על רובה סער שנבחר עקב דיוקו וכולל תוספות כגון כוונת טלסקופית ודורגל. הוא לרוב בקליבר של רובי סער, במדינות המערב - 5.56x45 מ"מ נאט"ו. רובה זה מאפשר הן קליעה מדויקת והן לוחמת חי"ר רגילה. רובי סער רבים כוללים גרסת קלעים, בהם רובה M16, רובה M4, התבור STAR-21, המיקרו-תבור X95, ה-G28  של הקלר וקוך ו-FN SCAR-H סימן 20.
 רובה צלפים חצי-אוטומטי: רובה קלעים המבוסס על רובה צלפים חצי-אוטומטי, הוא לרוב בקליבר של רובה צלפים ולא של רובה סער, במדינות המערב - 7.62x51 מ"מ נאט"ו. יתרונו הוא דיוק וטווח, והוא משמש גם צלפי סער. דוגמאות: SR-25 ובארט REC10 האמריקאיים ו-SVD דרגונוב הסובייטי.

קישורים חיצוניים

רובים